**KVIETIMAS PATEIKTI PASIŪLYMĄ**

Skelbiamos apklausos dalyviams

**Klaipėdos Pauliaus Lindenau mokymo centras,** įm. kodas 305616472, Statybininkų pr. 39, Klaipėda, numato įsigyti **Statybines medžiagas plokščių stogų šiltinimui (polistireninis putplastis)** (toliau –  *Prekės*)**pirkimą** (toliau – **Pirkimas/Apklausa**) skelbiamos apklausos būdu. Pirkimui taikomos kvietime nurodytos sąlygos (toliau – Kvietimas).  *Prekės* turi atitikti šio kvietimo *„*Pasiūlymo forma“ nustatytus reikalavimus. Prekės turi būti pristatytos **Pardavėjo** lėšomis per savaitę pasirašius sutartį. Prekių kiekis pristatomos visas iš karto.

Tiekti *prekes* pretenduojantis asmuo Kvietime vadinamas (toliau – *Tiekėjas)*.

Apklausa bus vykdoma vadovaujantis Lietuvos Respublikos viešųjų pirkimų įstatymu (toliau – VPĮ),Viešųjų pirkimų tarnybos direktoriaus 2017 m. birželio 28 d. įsakymu Nr. 1S-97 patvirtintu Mažos vertės pirkimų tvarkos aprašu (toliau – Aprašas), Lietuvos Respublikos civiliniu kodeksu (toliau – Civilinis kodeksas), kitais viešuosius pirkimus reglamentuojančiais teisės aktais.

**1. Pasiūlymų rengimo reikalavimai:**

1.1 Tiekėjas pateikia rašytinį pasiūlymą, pasirašytą Tiekėjo. Pasiūlymas turi būti surašytas lietuvių kalba ir pateiktas CVP IS priemonėmis (PDF ar kitu neredaguojamu formatu), nurodant pasiūlymą pasirašiusio asmens vardą, pavardę, pareigas, taip pat pareigas, vardus, telefonų numerius ir elektroninio pašto adresus darbuotojų, kurie įgalioti palaikyti ryšį su Perkančiąja organizacija ir gauti su Pirkimo procedūromis susijusius pranešimus. Pasiūlymas turi būti pateiktas iki CVP IS ***skelbime nurodyto laiko.***

**Su pasiūlymu tiekėjas privalo pateikti:**

**1. Nacionalinio saugumo atitikties deklaraciją**;

**2. Pašalinimo pagrindų deklaraciją:**

Nuo 2025-02-01 įsigaliojo nauja VPĮ 46 str. 21nuostata ([Lietuvos Respublikos viešųjų pirkimų įstatymo Nr. I-1491 46 straipsnio pakeitimo įstatymas](https://www.e-tar.lt/portal/lt/legalAct/3956df62a73311ef90b5ee8931e5ce5e)), kad „perkančioji organizacija pašalina tiekėją iš pirkimo procedūros, jeigu tiekėjas yra neatlikęs jam teismo sprendimu paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose“.

Patvirtinkite, kad Tiekėjui (įmonės pavadinimas) ir subtiekėjui (įmonės pavadinimas) nėra taikomi jokie pašalinimo pagrindai, tame tarpe ir, kad perkančioji organizacija pašalina tiekėją iš pirkimo procedūros, jeigu tiekėjas yra neatlikęs jam teismo sprendimu paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose.

*Tiekėjo nereikalaujama pateikti EBVPD, tačiau tiekėjas kartu su pasiūlymu laisvos formos tiekėjo deklaracija privalo patvirtinti, kad jam nėra taikomi pašalinimo pagrindai.*

1.3. Pasiūlyme turi būti nurodytas jo galiojimo terminas. Pasiūlymas turi galioti ne trumpiau kaip 30 (trisdešimt) kalendorinių dienų nuo pirminio pasiūlymų pateikimo termino pabaigos.

1.4.  *Prekių* kaina turi būti nurodoma eurais dviejų skaitmenų po kablelio tikslumu. Į *Prekės* kainą yra įskaičiuotos visos išlaidos ir visi mokesčiai, susiję su *Prekės* teikimu.

1.5. *Tiekėjas*  pasiūlyme turi nurodyti, kokia pasiūlyme pateikta informacija yra konfidenciali, jei tokia yra. Konfidencialia informacija gali būti, įskaitant, bet jais neapsiribojant, komercinė (gamybinė) paslaptis ir konfidencialieji pasiūlymų aspektai. Konfidencialia negalima laikyti informacijos: 1) jeigu tai pažeistų įstatymų, nustatančių informacijos atskleidimo ar teisės gauti informaciją reikalavimus, ir šiuos įstatymus įgyvendinančių teisės aktų nuostatas; 2) jeigu tai pažeistų reikalavimus dėl paskelbimo apie sudarytą pirkimo sutartį, kandidatų ir dalyvių informavimo, įskaitant informaciją apie pasiūlyme nurodytą prekių, paslaugų ar darbų kainą, išskyrus jos sudedamąsias dalis; 3) pateiktos Tiekėjų pašalinimo pagrindų nebuvimą, atitiktį kvalifikacijos reikalavimams, kokybės vadybos sistemos ir aplinkos apsaugos vadybos sistemos standartams patvirtinančiuose dokumentuose, išskyrus informaciją, kurią atskleidus būtų pažeisti Lietuvos Respublikos asmens duomenų teisinės apsaugos įstatymo reikalavimai ar Paslaugų teikėjo įsipareigojimai pagal su trečiaisiais asmenimis sudarytas sutartis (jeigu tokios informacijos reikalaujama); 4) informacija apie subteikėjus, išskyrus informaciją, kurią atskleidus būtų pažeisti Asmens duomenų teisinės apsaugos įstatymo reikalavimai (jeigu tokios informacijos reikalaujama). Jeigu Perkančiajai organizacijai kyla abejonių dėl Tiekėjo pasiūlyme nurodytos informacijos konfidencialumo, jis privalo prašyti Tiekėjo įrodyti, kodėl nurodyta informacija yra konfidenciali. Jeigu Tiekėjas per Perkančiosios organizacijos nurodytą terminą, kuris negali būti trumpesnis kaip 5 (penkios) darbo dienos, nepateikia tokių įrodymų arba pateikia netinkamus įrodymus, laikoma, kad tokia informacija yra nekonfidenciali. Konfidencialius dokumentus Tiekėjas nurodo pasiūlymo pateikimo formoje, parengtoje pagal pirkimo sąlygų 4 priedą. Tiekėjo **pasiūlymas turi būti teikiamas aiškiai pasiūlymo pateikimo formoje nurodant, kurios pasiūlymo dalys yra konfidencialios, kadangi laimėjusio(-ų) dalyvio(-ių) pasiūlymas(-ai) ir pirkimo sutartis(-ys) bei jos(-ų) pakeitimai vadovaujantis VPĮ 86 str. 9 dalimi, bus viešinami centrinėje viešųjų pirkimų informacinėje sistemoje.**

**2. Pasiūlymo nagrinėjimas ir vertinimas:**

2.1. Apklausa atliekama rašytine forma (susirašinėjant CVP IS priemonėmis).

2.2. Perkančioji organizacija gali paprašyti *Tiekėjo* nepažeisdama lygiateisiškumo ir skaidrumo principų patikslinti ir/ar papildyti ir/ar paaiškinti netikslius ir/ar neišsamius ir/ar klaidingus dokumentus ir/ar duomenis apie atitiktį Pirkimo sąlygų reikalavimams ir/ar pateikti dokumentus ir/ar duomenis, kurių trūksta.

2.3. Išnagrinėjus ir įvertinus pasiūlymo atitikimą Pirkimo dokumentų sąlygoms, apie priimtą sprendimą  *Tiekėjui* informuojamas raštu.

2.4. Perkančioji organizacija iki Prekių pirkimo-pardavimo sutarties (toliau – Sutartis) sudarymo turi teisę savo iniciatyva nutraukti pradėtas Pirkimo procedūras, jeigu atsirado aplinkybių, kurių nebuvo galima numatyti, ir privalo tai padaryti, jeigu buvo pažeisti Viešųjų Pirkimų įstatymo principai ir atitinkamos padėties negalima ištaisyti.

2.5. Pirkimo objektas į dalis neskaidomas, *Tiekėjas* pateikdamas Pasiūlymą turi siūlyti visą Pirkimo objekto kiekį/apimtį.

2.6. Ekonomiškai naudingiausias pasiūlymas išrenkamas pagal kainos kriterijų, Perkančioji organizacija vertins tik tą pasiūlymą, kuris bus nustatomas kaip galimas laimėtojas. Jei įvertinus tokį pasiūlymą paaiškėja, kad jis negali būti pripažintas laimėtoju, kaip tai numatyta Aprašo 24.3.9.1 punkte, jo pasiūlymas atmetamas ir toliau tikrinamas pasiūlymas, kuris galėtų būti antras pagal ekonominį pasiūlymo naudingumą. Tokia seka kartojama, kol nustatomas laimėjęs pasiūlymas ar atmetami visi gauti pasiūlymai. Informacija, jog bus taikomas šiame punkte nurodytas pasiūlymų vertinimo modelis nurodoma pirkimo dokumentuose. Šio punkto nuostatos netaikomos, jeigu pirkimo dokumentuose numatyta derybų galimybė.

2.7. Perkančioji organizacija nereikalauja kartu su pasiūlymu pateikti pasiūlymo galiojimo užtikrinimą patvirtinančių dokumentų.

**3. Papildomą informaciją teikia:**

3.1. Pirkimo procedūrų klausimais – Rita Danilskienė, *el. paštas-*[rita.danilskiene@lindenau.lt](mailto:rita.danilskiene@lindenau.lt)  *tel. Nr. +370 657 91006.*